ปวดท้องมา2-3เเล้วค่ะ ปวดจุกๆปวดเเบบหิวข้าว ทั้งที่เพิ่งทานข้าวเสร็จ อยากอาเจียนตลอดเวลา ไม่ถ่ายท้องด้วยค่ะ หายไม่ทั่วท้อง เหมือนคนจะเป็นลม อยากทราบว่าหนูเป็นเกี่ยวกับกระเพาะหรือลำไส้ค่ะ
สวัสดีค่ะ อาการปวดท้องจุกๆดังกล่าวมา ร่วมกับคลื่นไส้นั้นอาจจะเกิดจากกระเพาะอาหารหรือลำไส้เล็กส่วนต้นอักเสบ การมีแผลในกระเพาะอาหาร กรดไหลย้อน การมีเนื้องอกที่กระเพาะอาหารหรือหลอดอาหารเป็นต้นโดยที่จะแยกว่าเป็นจากกระเพาะอาหารหรือลำไส้ส่วนต้นนั้น จากอาการอาจจะบอกได้ยาก เพราะอาจมาด้วยจุกแน่นลิ้นปี่สัมพันธ์กับมื้ออาหารเหมือนกัน ส่วนใหญ่จะรักษาคล้ายๆกันค่ะด้วยการใช้ยาลดกรดภายใต้การดูแลของแพทย์และปรับพฤติกรรม โดยการงดเว้นอาหารที่ทำให้มีอาการ ยกเว้นมีอาการเป็นมากเช่นถ่ายดำ อาเจียนเยอะ น้ำหนักลด หรือไม่ตอบสนองต่อการรักษา อาจจะต้องมีการส่องกล้องตรวจโดยแพทย์ผู้เชี่ยวชาญต่อไป ซึ่งถ้ามีอาการดังกล่าวมานี้ควรจะรีบไปพบแพทย์